open-index/open-wikipedia-markdown huggingface dataset:
פישמניה

**פישמניה** (בטורקית: **Pişmaniye**; בבוסנית: **Ćetenija**) הוא ממתק טורקי ובוסני של חוטים עדינים המיוצר על ידי ערבוב קמח קלוי בחמאה לסוכר משוך. לפעמים מקשטים אותו בפיסטוק טחון. על אף שלעיתים משווים אותו לצמר גפן מתוק, גם המרכיבים וגם אופן ההכנה שונים באופן משמעותי.

עד לאחרונה נהגו להכין את הפישמניה בבית ברוב אזורי טורקיה, אך מסורת זו נעלמת כעת במהירות. כיום תהליך הייצור ממוכן חלקית.

## שמות חלופיים
ישנם שמות טורקיים רבים ושונים למאכל הזה, המשמשים במחוזות שונים, כשהנפוצים ביותר הם:
* tel helva
* çekme helva
* tel tel
* tepme helva
* keten helva

## מקור ואטימולוגיה
ההתייחסות הטורקית המוקדמת ביותר לפישמניה היא מתכון מאת Şirvani, רופא שכתב במהלך שנות ה-30 של המאה ה-14. הצורה הפרסית pashmak, הקשורה ל-paşmīna ול-paşm, מקור השם הטורקי pişmaniye, מופיע בשירתו של המשורר האיראני אֶבו אישאק, המכונה גם בושאק (נפטר ב-1423 או ב-1427). "פַּשְם" בפרסית פירושו צמר, ו"פשמק" פירושו דמוי צמר.

תיאוריה נוספת היא שייתכן שהוא ממקור קופטי מהמלים "ⲡⲏⲥ-pis",  שפירושה "לערבב קמח עם שומן", ו"ⲛⲏⲓⲛⲓ: נאני או מאני", שפירושו "דבש".

הממתק היה נפוץ במצריים, שם קראו לו "halawat sha'ar" "حلاوة شعر", שפירושו "ממתק שיער".

## לקריאה נוספת
* סוטרפני
* סואן פאדי, ממתק הודי דומה
* פשמק
* ממתק "זקן הדרקון"

## קישורים חיצוניים

* סרטון של טכניקה מסורתית בעבודת יד שצולמה בבזאר
* הדגמה של ציוד ממוכן מודרני בייצור פיסמניה

## הערות שוליים

קטגוריה:ממתקים
קטגוריה:המטבח הטורקי: קינוחים
Sweet Caroline

"**Sweet Caroline**" (בעברית: "**קרוליין המתוקה**") הוא שיר שנכתב והולחן על ידי הזמר האמריקאי ניל דיימונד. השיר פורסם לראשונה בחודש מאי 1969.

## היצירה
בראיונות שהעניק במשך השנים טען דיאמונד כי את ההשראה לכתיבת השיר קיבל מתמונתה של קרוליין, ביתו של ג'ון קנדי שהייתה בת 11 שנים באותה העת, שהופיעה בלווית הוריה על שער מגזין כאשר היא רוכבת על סוס. דיאמונד אף ביצע את השיר לכבודה בחגיגות יום הולדתה החמישים. לעומת זאת ובהזדמנות אחרת טען כי השיר נכתב על אשתו באותה העת מרסיה, אך הוא השתמש בשם אחר על מנת להתאימו ללחן.

מייד לאחר פרסומו הגיע השיר למקום הרביעי ברשימת מאה השירים הגדולים של המגזין בילבורד וזמן קצר לאחר מכן למעמד של סינגל זהב לאחר שהגיע למכירות של מיליון עותקים.
בנוסף לצלחתו המסחרית זכה השיר גם לשבחי הביקורת. הוא כונה על ידי המבקרים "בלדת אהבה חושנית המתנחשלת בגלים של חום ועוצמה".

במהלך השנים זכה השיר לגרסאות כיסוי רבות מהן ליריות שקטות או בלווי תזמורות גדולות ובביצועם של גדולי האומנים ובהם פרנק סינטרה, אלוויס פרסלי, רובי ויליאמס ואחרים.

## השמעה באירועים המוניים
במהלך השנים ובעיקר מתחילת המאה ה-21, רכש לו השיר מעמד מיוחד כאשר החל להיות מושמע ומושר באירועי ספורט המוניים ובהשתתפות פעילה ונלהבת של קהל הצופים.
קבוצת הפוטבול קרוליינה פנתרס ההחלה להשמיע את השיר לכבוד ניצחונות הבית שבהן זכתה משנת 1996.
קבוצת הבייסבול בוסטון רד סוקס החלה להשמיע את השיר במשחקיה החל משנת 1997.
קבוצת הפוטבול של אוניברסיטת איווה משמיעה את השיר לכבוד ניצחונותיה החל משנת 2006
קבוצת הפוטבול של אוניברסיטת פיטסבורג משמיעה את השיר כעידוד בין הרבע השלישי לרביעי במשחקי הבית שלה החל משנת 2008.
בשנת 2020 הושמע השיר לכבוד ניצחונו של טייסון פיורי בקרב האיגרוף בו ניצח בנוק אאוט את דאונטי וילדר.
נבחרת צפון אירלנד בכדורגל משתמשת בשיר כהמנון לא רשמי שלה החל משנת 2005. משנות העשרה של המאה ה-21 השתמשו בשיר לעידוד הקהל קבוצות רבות בליגת הכדורגל האנגלית ומשנת 2021 החלו גם נבחרות הגברים והנשים של אנגליה בכדורגל להשמיע אותו כשיר עידוד במשחקיהן. מתחילת העשור השני של המאה ה-21 הפך השיר לפופולרי כמעט בכל אירוע ספורט המוני בעולם ובעיקר במשחקי כדורגל וטניס שבה הושמע לראשונה לכבודה של הטניסאית קרוליין ווזניאקי לאחר ניצחונה באליפות אוסטרליה בשנת 2018.
השיר הוא אחד האהובים והמושמעים בהשתתפות פעילה של הקהל בפסטיבל האוקטוברפסט במינכן.

## הכרה
בשנת 2019 הוכר השיר כנכס תרבותי היסטורי ראוי לציון ושימור על ידי ספריית הקונגרס.

## קישורים חיצוניים

*הגרסה המקורית לשיר
*https://www.theguardian.com/world/2007/nov/21/usa.musicnews
*https://www.songfacts.com/facts/neil-diamond/sweet-caroline
*https://www.washingtonpost.com/lifestyle/style/jay-z-a-speech-by-sen-robert-f-kennedy-and-schoolhouse-rock-among-recordings-deemed-classics-by-library-of-congress/2019/03/19/f7eb08ea-4a58-11e9-9663-00ac73f49662_story.html

קטגוריה:שירים באנגלית
קטגוריה:בוסטון רד סוקס
קטגוריה:בוסטון: תרבות
קטגוריה:סינגלים שהגיעו למקום הראשון במצעד הסינגלים האירי
דינא קעוואר

**דינא קעוואר** (בערבית: **دينا قعوار,** נולדה ב־1962) היא דיפלומטית ירדנית. מאז יוני 2016 משמשת כשגרירת ירדן בארצות הברית.

## ביוגרפיה
קעוואר בעלת תואר ראשון ביחסים בינלאומיים ממכללת מילס (1983) תואר שני ביחסים בינלאומיים מאוניברסיטת קולומביה (1985) שניהם בארצות הברית. היא למדה במרכז ליחסים בינלאומיים של אוניברסיטת הרווארד בין השנים 1986 ל-1987.

בין השנים 1985 ל-1990, מונתה קעוואר לראש משרדו של הנסיך חסן בן טלאל בעמאן, ירדן.

בשנת 1991 הגיעה לצרפת כראש משרדו של הנסיך אל חסן בפריז, במטרה להקים רשת במגזר הכלכלי, הפוליטי והתקשורתי. משנת 2000 היא הייתה אחראית על משרדו הפרטי של מלך ירדן עבדאללה השני בצרפת. בשנת 2001 מונתה לשגרירת ירדן בצרפת. היא שימשה כשגרירת ירדן בצרפת בין השנים 2001–2013, עם הסמכה במקביל לארגון החינוך, המדע והתרבות של האו"ם (UNESCO) ושל הכס הקדוש מ-2002. היא גם כיהנה במקביל גם כשגרירת ירדן בפורטוגל מ-2005 עד 2013.

קעוואר מונתה לנציגה הקבוע של ירדן באו"ם באוגוסט 2014, במקום הנסיך זייד בן ראעד שהפך לנציב העליון של משרד האו"ם לזכויות אדם. היא הובילה את המשלחת הירדנית במהלך חברותה הלא קבועה של ירדן במועצת הביטחון של האו"ם בין 2014 ל-2015, והפכה לאישה הערבייה הראשונה ולנוצרית הערבייה הראשונה שעמדה אי פעם בראש המועצה. בפברואר 2016 היא מונתה על ידי נשיא האספה הכללית כמנחה שותפה לפגישה באספה הכללית בנושא התנועה הגדולה של פליטים ומהגרים שהתקיימה בספטמבר 2016.

מאז 27 ביוני 2016 - משמשת שגרירת ירדן בארצות הברית.

קעוואר נשואה לצרפתי וינסנט קורטס. היא דוברת ערבית, צרפתית ואנגלית.

## אותות כבוד
* :
** 100x100 פיקסלים Grand Master of the Order of Independence (2003)
* 
** 100x100 פיקסלים Grand Officer of the Order of St. Gregory the Great (2004)
* 
** 100x100 פיקסלים Grand Master of the Medalha de D. Afonso Henriques (2009)
* :
** 100x100 פיקסלים Grand Master of the Legion of Honour medal (2013)

## קישורים חיצוניים

* שגרירות הממלכה ההאשמית של ירדן וושינגטון הבירה: השגרירה דינה קוואר

## הערות שוליים

קטגוריה:שגרירי ירדן בארצות הברית
קטגוריה:שגרירי ירדן בצרפת
קטגוריה:נוצרים ירדנים
Delicate (שיר של טרנט טרנס ד'ארבי)

"**Delicate**" (בעברית: "**מעודן**") הוא שיר של הזמר וכותב השירים האמריקאי טרנס טרנט ד'ארבי שבוצע ביחד עם הזמרת האנגליה דזריי (Des'ree), אשר יצא לאור ב-7 ביוני 1993 כסינגל השלישי מתוך אלבומו השלישי באותה שנה, "Symphony or Damn". השיר נכתב, עובד והופק על ידי ד'ארבי, והגיע בשיאו למקום ה-14 במצעד הסינגלים הבריטי. בארצות הברית, השיר הגיע למקום ה-74 במצעד הבילבורד הוט 100. הקליפ לשיר בוים על ידי אנדי מורהאן (Andy Morahan).

## קליטה ביקורתית
בסקירה רטרוספקטיבית לשיר בשנת 2018, פטריק קורקורן מהאתר Albumism הצהיר כי delicate "הוכיח כי הקול המלבב של מוזיקת הנשמה עדיין מוכן לשימוש לפעולה בשיר שמילא את כותרתו העדינה." בנוגע להוצאה לאור של השיר, לארי פליק מהבילבורד כתב "עם קול מתוק בעזרתה של דזריי, ד'ארבי מוכוון ללהיט טופ 40 הראשון שלו מזה שנים. מקצב מערבב של ג'אז-פופ וקולות אקספרסיביים מועשרים הם הבסיס לצליל רטרו-סול מורחב. רצועה יפהפייה ומרגיעה אמורה גם כן להיות הסימן למוזיקה אורבנית עכשווית ומוזיקה עכשווית למבוגרים בפורמט רדיו המיועדת למבוגרים." בפרשנות השבועית שלו למצעד הבריטי, ג'יימס מסטרטון אמר כי זוהי "ללא ספק הרצועה הטובה ביותר באלבום החדש שלו ומיועד בוודאות לשירי הטופ 10 המצליחים לשבוע הבא." אנדרו סמית' מהמלודי מייקר כתב "'Sign Your Name' היה שיר חמוד והשיר הזה מנסה להשיג את אותו אפקט של אהבה כוזבת, מבלי להצליח להתקרב לזה."
המגזין הפאן-אירופאי מוזיקה & מדיה העיר "דואט עם התגלית במוזיקת הנשמה שהתגלתה בשנה שעברה, דזריי, YID מגיע לרדיולנד לגמרי K.O.. ספורu עד 10, ונסו להתאושש אחרי הבלדה המשובחת הזו." אלן ג'ונס מהמיוזיק ויק דירג את השיר ב-4 מתוך 5, וכתב "כותרת הולמת לדואט מתוק ומלא בנשמה, השיר המערבב והקיצי הזה נועד להיות בטופ 10." ג'ון מולווי מהNME אמר כי ד'ארבי ""מנער מעליו את הקרביציזם לני קרביץ המפוקפק שלו בסינגל האחרון שלו ומשכתב את 'Sign Your Name' כדי להשביח את השוק היוקרתי והמחבק." הוא הוסיף "אבל להיט, אני מניח." מבקר מהפיפל העיר על ה"ג'אז המרגיע המזרח תיכוני הרקום בחוטי זהב", והוסיף "קול הטנור החד והסקסי זהו קול שאוחז בך בכל המעטה שלו." סיאן פטנדן מה-Smash Hits דירגה גם כן את השיר ב-4 מתוך 5. היא חשה כי ד'ארבי "הגיע עם סינגל פופ באמת מצוין. "Delicate" הוא בעל מנגינה רכה ה"הולכת לאיטה" כמו הברק העדין על הדוושה של אמנון ותמר. זה מאוד חלקלק ומעט נשי וגורם לאנשים לרצות להתנשק איתך." צ'ארלס ארון מהמגזין "Spin" הבחין כי השיר הוא "סינגל מדבק בצורה מעודנת." ו"צילום סינתזה בהילוך מהיר של פרח פורח."

## הקליפ
הוידאו קליפ הרשמי לשיר בוים על ידי במאי הפרסומות, סרטים וקליפים הבריטי אנדי מורהאן. הקליפ שוחרר ב-7 ביוני 1993 והראה את ד'ארבי ודזריי מבצעים את השיר בסט לבן לחלוטין. הקליפ פורסם בעמוד היוטיוב הרשמי של טרנס טרנט ד'ארבי, בתור סננאדה מאטריה, ב־2012. נכון לדצמבר 2022, השיר זכה ליותר מ-4.5 מיליון צפיות.

## מיקומי שיא

## קישורים חיצוניים

## הערות שוליים

קטגוריה:סינגלים בהוצאת קולומביה רקורדס
ונסה פילו

**ונסה פילו** (בצרפתית: **Vanessa Filho**; נולדה ב-1980) היא במאית ותסריטאית קולנוע צרפתייה.

## ראשית חייה
פילו נולדה לאב במאי מסחרי ואם מורה לספרות. היא הוקסמה מהקולנוע בגיל 13 כשצפתה בשלושת הצבעים: כחול (1993) של קשישטוף קישלובסקי.

## קריירה
ב-2001 ביימה פילו את סרטה הראשון באורך בינוני, "". מאוחר יותר היא ביימה כמה קליפים והשיקה קריירה מוזיקלית משלה כחלק מהצמד הנשי Smoking Smoking.

הופעת הבכורה שלה בבימוי של סרט באורך מלא היה בסרט "פני מלאך" , בכיכובה של מריון קוטיאר. הסרט הוקרן בבכורה בפסטיבל קאן 2018. ב-2019 התארחה עם הסרט בסינמטק ירושלים.

סרטה העלילתי השני של פילו, "ההסכמה" , המבוסס על רב המכר של ונסה ספרינגורה באותו שם, יצא ב-2023 והפך לשובר קופות בצרפת, ופילו הייתה מועמדת לפרס סזאר לשנת 2024 לעיבוד הטוב ביותר.

ב-23 באוגוסט 2022, הוכרז שפילו תביים את הסרט "Trespassers", בכיכובן של ונסה פאראדי ונינה הוס.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:במאיות קולנוע צרפתיות
קטגוריה:תסריטאים צרפתים
קטגוריה:במאי קולנוע צרפתים
קטגוריה:צרפתיות שנולדו ב-1980
טיר דבא

**טַיְר דִ֫בַּא** (בערבית: **طير دبّا**, נכתב גם במילה אחת: **طيردبا**)  הוא כפר שיעי בלבנון, ששייך לנפת צור במחוז הדרום בלבנון. הכפר שוכן כשבעה ק"מ ממזרח לעיר צור. בצידו המזרחי הוא נושק לעיירה מערכּה, ומצפון לו נמצאת העיירה עבאסיה.

## אטימולוגיה
אדוארד הנרי פאלמר כותב שהפירוש המילולי של השם הוא "מבצר הדובים", אך מציין שראה הערה בספר בערבית, שהמילה "טיר" מתייחסת לשביל או חיץ בין גנים. הוא עצמו מייחס את המילה טיר למילה הארמית "טורא" שמשמעותה מצודה. בפי התושבים ישנן פרשנויות שונות לגבי המילה "דבא", כמו: ארץ עם הרבה חול, כלי קיבול לשמן, ויש הטוענים שמקור השם הוא יווני – "דיר דבא", כלומר מנזר על שמו של הנזיר דבא.

## היסטוריה
בדו"ח של משלחת הסקר של הקרן לחקר ארץ ישראל (1881) נכתב על הכפר: .

## גאוגרפיה
הכפר נמצא בגובה ממוצע של כ-200 מ' מעל פני הים. מיקומו מאפשר להשקיף מערבה על הים התיכון. שטחו הכולל של הכפר הוא כ-5.5 קמ"ר.

## אוכלוסייה
אוכלוסיית הכפר מונה כ-5,000 איש. המשפחות הגדולות הן: משפחת פקיה (آل فقيه) ומשפחת מורנייה או מוע'נייה (آل مغنية), המונות יחד כ-1,250 איש.

### אישים
* עימאד מורנייה – (1962–2008) היה טרוריסט לבנוני, ראש הזרוע הצבאית ו"מספר 2" בארגון חזבאללה. נולד בכפר.
* ג'יהאד מורנייה – (1991–2015) היה טרוריסט לבנוני, בנו של עימאד מורנייה.

## הערות שוליים

קטגוריה:מחוז דרום לבנון: יישובים
מת'יו ווהן

**מת'יו ווהן** (באנגלית: **Matthew Vaughn**; נולד ב-7 במרץ 1971) הוא במאי קולנוע בריטי.

## ביוגרפיה
ווהן נולד בשכונת פדינגטון שבלונדון, הוא נסע ללוס אנג'לס שם החל לעבד כעוזר במאי, לאחר מכן חזר ללונדון ולמד ביוניברסיטי קולג' לונדון אנתרופולוגיה והיסטוריה של העת העתיקה אך עזב את הלימודים לאחר מספר שבועות.

ב-1996 הפיק את סרט המתח דל התקציב "The Innocent Sleep", ב-1998 הפיק את סרטו של גאי ריצ'י לוק, סטוק ושני קנים מעשנים שזכה להצלחה, אחרי כן הפיק גם את סרטיו של ריצ'י סנאץ' ו-"Swept Away". 

ב-2004 יצא סרטו הראשון כבמאי "Layer Cake" בו שיחק דניאל קרייג, ב-2007 ביים את סרט הפנטזיה אבק כוכבים, ב-2010 ביים את סרט גיבורי העל קיק אס, ב-2011 ביים את הסרט החמישי בסדרת סרטי אקס מן, אקס-מן: ההתחלה.

בשנת 2021, לקח חלק בהפקת הסרט "לילה אחרון" (אנ').

הוא נשוי לדוגמנית העל הגרמנייה קלאודיה שיפר.

## קישורים חיצוניים

קטגוריה:במאי קולנוע בריטים
קטגוריה:אנגלים שנולדו ב-1951
Brothers Of Light

[ממוזער|Brothers of Light בפסטיבל האמנות הציבורית הבינלאומי ב[מרטיניק]]
**Brothers Of Light** הם צמד אמנים-אחים מירושלים, המשתמשים בפסבדונים אלנה (**Elna**, יליד 1987) וגאב (**GAB**, יליד 1991).

הצמד, ילידי שכונת קטמון בירושלים, בנים למשפחה ממוצא דרום אמריקני ומרוקני.

כנערים לקחו חלק בסצנת הסקייטבורדינג ואמנות הרחוב. את עבודתם האומנותית החלו בציור על גבי קרשי הסקייטבורד ובהכנת סטיקרים מצוירים אותם הדביקו ברחוב. בהמשך החלו להכין פוסטרים גדולים ולהדביק אותם באמצעות דבק-קמח ומשם התפתחו לציור על קירות.

שניהם למדו תקשורת חזותית בבצלאל. את פעילותם כזוג החלו בשנת 2015 בירושלים, על רקע צוואתה של אימם שנפטרה באותה השנה, ואשר נהגה לאמר כי 'יום אחד ישלבו כוחות ועשו יחד משהו טוב'. זה גם המקור לשם המשותף תחתיו הם מציירים, שהיה גם שם התערוכה המשותפת הראשונה שלהם.

הצמד יוצר עבודות ברחוב אך מציג גם עבודות בגלריות ובמגוון מדיומים בהם ציורי קיר, הדפסי משי, פיסול וציור על קנבס, קרמיקה, עץ משומש ומתכת. עבודתם שואבת השראה מאמנות הרחוב המגוונת בעולם, מהקשר שלהם לתרבות הסקייטבורדינג ומסצנת ההיפ-הופ, לצד שימוש בסמלים והשראה מתרבויות עתיקות.

השניים השתתפו לאורך השנים בפסטיבלים ותוכניות רזידנסי במדינות רבות בהן ישראל, צרפת, גרמניה, פורטוגל וארצות הברית. ב-2017 חברו לקבוצת אמני רחוב ישראלים להקמת קולקטיב Prettymess, והציגו יחד תערוכה בבית העיר בתל אביב. ב-2019 לפני שעברו מירושלים הציגו בה תערוכת סולו שנייה “Last Tripp in Jerusalem”. ב-2022 הציגו תערוכת סולו בחיפה, “From Dirt”, ובה הציגו פרויקט בן שלוש שנים של ציור על עשרות חלקי מתכת שאספו מהאשפה ליד הסטודיו שלהם.


File:Brothers of Light in HaMesila park.jpg|פארק המסילה, תל אביב
File:PikiWiki Israel 68169 jerusalem.jpg|אזור תעשייה תלפיות, ירושלים
File:GAB and Elna brothers of light in Bar Kokhva street.jpg|רחוב חיים עוזר, פתח תקווה
File:Kalia Beach Open Gallery 01.jpg|הגלריה הפתוחה בחוף קליה


## תערוכות
### תערוכות זוגיות
* 2015 Brothers of Light, SpotArt gallery, ירושלים
* 2016 Brothers of Light, Casino San Remo, תל אביב
* 2019 Last Tripp in Jerusalem, Beita Gallery, ירושלים
* 2022 From Dirt, Yefet 30, תל אביב
* 2024, Glitch, Litvak Gallery, תל אביב

### תערוכות קבוצתיות
* 2015 La Manufacture 111 Gallery, פריז
* 2017 Prettimess Collective, Beit Ha'ir, תל אביב
* 2018 Fresh paint art fair, תל אביב
* 2018 The Destination Number 131: a journey to the interior through art, פריז
* 2023 Surface Identities, Roe Green Gallery, אוהיו
* 2023 Contemporary Art Auction, Tiroche auction house, תל אביב

### תוכניות רזידנס
*2017 Ne-Na Artspace, צ'יאנג מאי, תאילנד
* 2019 The Art Camp by LB project, ניס, צרפת
* 2020 ZYANYA, מקסיקו סיטי, מקסיקו

## קישורים חיצוניים
* 

* 
* 
* 
* גאב ואלנה מביאים את האור אל הגרפיטי בבלוג של דרור הדדי
* גל בן הרוש ונועה דישון, מקיר לקיר, כולעיצוב - מגזין הפקולטה לעיצוב

## הערות שוליים

קטגוריה:אמני גרפיטי ישראלים
קטגוריה:ירושלים: אישים
קטגוריה:ירושלים: תרבות
נו ג'אז

**נו ג'אז** (**Nu jazz** או **Nü jazz**), **ג'אזטרוניקה** (**Jazztronica**) או **ג'אז עתידי** (**Future jazz**) הוא ז'אנר המערב ג'אז יחד עם מוזיקה אלקטרונית, תוך שילוב אלמנטים של ג'אז עם סגנונות מוזיקליים אחרים כגון פאנק, מוזיקה אלקטרונית ואלתור חופשי. ההבדל בין נו ג'אז לסגנון - האח אסיד ג'אז, הוא בכך שנו ג'אז מתאפיין יותר באלמנטים אלקטרוניים. כמו כן, נו ג'אז יכול להיות מאוד ניסיוני באופיו ולנוע בטווח רחב בצליל ובקונספט. בנוסף, הסאונד של נו ג'אז רחוק יותר משורשי הבלוז יחסית לאסיד ג'אז, משום שהוא מתאפיין בניסוי של צלילים אלקטרוניים ובניסיון ליצור ג'אז חושני יותר.

## היסטוריה
תחילתו של הנו ג'אז היה עם תחילת השימוש בכלים אלקטרוניים בשנות ה-70, בתוספת השפעות משמעותיות של האמנים מיילס דייוויס, הרבי הנקוק ואורנט קולמן. לעבודתו של הרבי הנקוק בתחילת שנות ה-80, ובמיוחד לשיתוף הפעולה שלו עם ביל לאסוול באלבום *Future Shock*, היה חלק משמעותי בהגדרת הז'אנר, באמצעות כך ששילבו מקצבים של אלקטרו והיפ הופ בנו ג'אז. המגמה המשיכה, ועד סוף שנות ה-80 מוזיקאי היפ-הופ רבים שילבו ראפ יחד עם ג'אז, כולל להקות כמו א טרייב קולד קווסט גאנג סטאר דה רוטס, ונאז. במקביל, בשנות ה-80 מוזיקאי האוס רבים שאבו השראה מג'אז, בפרט מפוסט-בופ וג'אז-פאנק.

באמצע שנות ה-90 ותחילת שנות ה-2000 אמני דאון-טמפו רבים נכנסו באופן משמעותי לעולם הג'אז. בנוסף, יוצרים של מוזיקת דאנס אינטליגנטית ומוזיקת טכנו גילו עניין בנו - ג'אז. דמויות מסצנות ההארדקור והברייקקור יצרו גרסה קשוחה ורועשת יותר של נו ג'אז. עשור לאחר מכן, כמה מפיקי דאבסטפ, כמו Boxcutter, התנסו גם הם בג'אז אלקטרוני.

הנו ג'אז יכול לשלב את האלמנטים המסורתיים של הג'אז. הפסנתרן Bugge Wesseltoft והחצוצרן Nils Petter Molvær ידועים באלתורים המוזיקליים שלהם בסגנון נו ג'אז, תוך שמירה על הצורות המסורתיות של הג'אז. הלהקה הבריטית "התזמורת הקולנועית" מוכרת בשילוב של אלמנטים מסורתיים של ג'אז ביצירותיה, יחד עם אלמנטים אלקטרוניים.

## הערות שוליים

קטגוריה:ג'אז
קטגוריה:שנות ה-1990 במוזיקה
קטגוריה:מיקרוז'אנרים
שלומי מלכה

**שלומי מלכה** (נולד ב-27 בנובמבר 1959) הוא כדורגלן עבר ישראלי ששיחק בעמדת הקשר.

## קריירה
מלכה התחיל לשחק כדורגל בקבוצת הכדורגל המקומית של חצור הגלילית, הפועל חצור. כאשר היה בן 17 נסע במהלך חופשת החנוכה לירושלים לבקר את דודו ויקטור לוי כדורגלן בית"ר ירושלים שלקח אותו למתחם האימונים של המועדון. בהמלצתו של לוי, וכן בהמלצתו של קפטן הקבוצה דני נוימן, שהתרשם אף הוא מכשרנו, לאחר מספר אימונים עם הקבוצה שבהם התרשם ממנו דוד שווייצר מאמן הקבוצה, החליט לצרף אותו לסגל, והוא חתם במועדון. מלכה היה שותף לתואר גביע המדינה השני של בית"ר ירושלים בעונת 1978/1979. בעונת 1980/1981 הבקיע 10 שערים, וסייע לבית"ר לעלות לליגה הלאומית אז הליגה הראשונה. היה שותף לתואר גביע המדינה השני של הקבוצה בעונת 1978/1979. במהלך עונת 1983/1984 הושאל למכבי רמת עמידר.

לאחר שעזב את רמת עמידר, שוחרר מבית"ר כתוצאה מפיצוץ במשא ומתן וחתם בהפועל ירושלים. מלכה שיחק בקבוצה עד עונת 1990/1991 אחריה פרש מכדורגל.

## תארים
; בית"ר ירושלים
*גביע המדינה: 1978/1979

## קישורים חיצוניים

* 

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חצור הגלילית: כדורגלנים
קטגוריה:כדורגלני בית"ר ירושלים
קטגוריה:כדורגלני מכבי רמת עמידר
קטגוריה:כדורגלני הפועל ירושלים
קטגוריה:ישראלים שנולדו ב-1959
בנימין בן שלמה הלוי

הרב **בנימין בן שלמה הלוי** (ה'תכ"ז, 1667 – ה'תפ"ד, 1724) היה דיין, פוסק, מקובל באיזמיר. מכונה בחכמי דורו "נשיא נשיאי הלוי".

## תולדותיו
נולד לרבי שלמה הלוי, מחבר הספר "לב שלמה" (שאלוניקי, תקס"ח), שהיה בנו של רבי בנימין הלוי. והיה מחכמי איזמיר ולבתו של רבי יהונתן גלאנטי (השני) (בנו של ר' משה גלאנטי). בעיר צידון, וגדל באיזמיר.

שם חותנו הוא ר' אהרן אלימלך.

לא ידוע שנת לידתו, אבל נולד בערך בשנת תכ"ז, שכן זקנו רבי בנימין הלוי, כתב אגרת לנתן העזתי בשנת תכ"ה-תכ"ו, למה בנו רבי שלמה לא הוליד בן, והבטיח לו שיולד בן בתוך שנה.

כבר בילדותו ניכר בו דרכי חסידות, ובהיותו בן י"א שנים הפציר באביו להניח תפילין.

שימש כאב בית דין באיזמיר בימי ר' ישראל בנבנישתי, בנו של בעל "כנסת הגדולה".

העמיד תלמידים הרבה, וביניהם הוא ר' אהרן אלפנדרי, בעל "יד אהרן", ומוזכר רבות בספריו של רבי אהרן.

שלח כמה תשובות הלכתית לרבי אברהם חיים רודריגס מחבר "ארח לצדיק". ותשובותיו וחידושים שלו נמצא בספרו של אביו "לב שלמה".

יצא נגד נחמיה חיון וספריו.

נפטר במגפה לפי מאיר בניהו בעשרה בתמוז ת"פ.

ובספר לשון ערומים לרבי ברזילי יעבץ נמצא הספד שנשא בכפר בונגאר-באשי הסמוך לאיזמיר עליו.

ולפי שלמה אברהם רוזאניס נפטר במגפה בשנת ת"צ.

ולפי דוב בר וואכשטיין ויעקב שפיגל נפטר בשנת תפ"ד. שכן נספד על ידי רבי ישראל יעקב אלגאזי בספרו "שמע יעקב" פרשת משפטים בשנת "תפד"ה", שהוא כנראה שנת ה'תפ"ד. וכן נמצא הספד על ידי ר' יצחק פראנסיס, ב"פני יצחק", פרשת נצבים, דרוש שני, בשנת "תפד"ה".

## לקריאה נוספת
* שלמה אברהם רוזאניס, קורות היהודים בטורקיה וארצות הקדם - חלק ד, עמ' 290.
* ישראל וינשטוק, טמירין, א, עמ' יג, הערה 25.
* מאיר בניהו, ספר זיכרון להרב יצחק נסים, ירושלים תשמ"ה, ד, עמ’ קמו-קנד.
* יעקב שפיגל, **[[מוריה (כתב עת)|מוריה]]**, שטז-שיח, תמוז תשס"ה, עמ' לב-לח.

## הערות שוליים

קטגוריה:האימפריה העות'מאנית: רבנים
קטגוריה:איזמיר: רבנים
קטגוריה:ילידי 1667
קטגוריה:נפטרים ב-1724
Ispace

**ispace** - חברה יפנית שמפתחת חלליות לא מאוישות בהתאם להזמנת לקוחות החברה. החברה הוקמה בשנת 2010 ומטה שלה ממוקם בטוקיו.

## היסטוריה
החברה החלה את פעילותה כשופתה עם חברה אירופאית White Label Space שהשתתפה בתחרות גוגל לונאר אקס פרייז. באחריות הצוות היפני היה לפתח רכב למשימה. בשנת 2013 השותפים האירופאים פרשו מתחרות וזכויות השתתפות עברו ל-ispace. במאי 2013 החברה שינתה את שמה לשם הנוכחי. צוות שעסק בפרויקט פעל תחת שם "Hakuto". החברה לא הצליחה לעמוד ביעדים של התחרות אך בשנת 2018 הצליחה לגייס הון להמשך פעילותה.

התכנון היה לבצע טיסה לכיוון הירח ללא נחיתה. לצורך כך הושכרו מ-SpaceX שני שיגורים בשנת 2020 ו-2021.

באוקטובר 2018 בהובלת Draper Laboratory ובהשתתפות ispace, ג'נרל אטומיקס ו-Spaceflight Industries התגבשה קבוצה שהגישה הצעה לנאס"א לשיגורים לחקר הירח. בשנת 2022 נחתם חוזה עם נאס"א.

## תוכנית Hakuto-R
לאחר זכייה בחוזה עם נאס"א תוכניות החברה הותאמו. הוחלט לא לבצע שיגורים ללא נחיתה וכבר בשיגור הראשון לבצע נחיתה על הירח.

השיגור של המשימה הראשונה בוצע ב-11 בדצמבר 2022. בהתאם לתכנון נחתת במשקל 1,100 ק"ג הייתה צריכה להגיע לירח עם רכב Rashid שתוכנן באיחוד האמירויות הערביות. החללית הגיע לירח ב-25 באפריל 2023. בשלבים אחרונים של הנחיתה הקשר עם החללית אבד ונחיתה לא הצליחה.

משימה נוספת שוגרה בינואר 2025. בעקבות בעיות בנחיתה לא היה ליצור קשר עם הנחתת

המשימה השלישית מתוכננת לשנת 2026.

## קישורים חיצוניים
* 

* נתונים על משימה מס' 1

## הערות שוליים

קטגוריה:חברות יפניות
קטגוריה:מותגים יפניים
שון מונגוזה

**שאנסלה "שון" מונגוזה** (נולד בשנת 1994) הוא שחקן ישראלי יליד קונגו. השחקן הראשי בסרט "לרוץ על החול" ובהצגה "מחוברים לחיים".

## ראשית חייו
מונגוזה נולד וגדל בקונגו. בגיל חמש הגיע לישראל עם הוריו כמבקשי מקלט. בגיל שש חווה אלימות קשה מאביו ועבר להתגורר בפנימיית הילד בתל אביב. בגיל 15 השתתף בפרויקט "קאמרי צעיר". בוגר משחק בסטודיו למשחק ניסן נתיב.

## קריירה

### תיאטרון
בשנת 2019 שיחק בתיאטרון חיפה במחזה "של מי החיים האלה" ובתפקיד הראשי לצידו של שמואל וילוז'ני בהצגה מחוברים לחיים של אריק טולדנו אוליביה נקש ואלי ביז'אווי ב בבימויו של אלון אופיר.

בקיץ 2020 שיחק בתפקיד הראשי לצידה של נוגה כץ במחזה "הולנדי" בתרגומו של ערן צלגוב ובבימויה של מירב לחמן על במת סמינר הקיבוצים.

בשנת 2021 שיחק בהצגה "פיטר פן", משותפת של התיאטרון הקאמרי ותיאטרון אורנה פורת לילדים ונוער, בבימויו של גלעד קמחי.

### טלוויזיה
בשנת 2010, בגיל 16, השתתף באודישנים של העונה התשיעית של "כוכב נולד".

בשנת 2014 גילם בסדרת הטלוויזיה "מתים לרגע" בעונה הראשונה את פלה ובסדרת הטלוויזיה "בתולות" בעונות הראשונה והשנייה את פיליפוס, פצוע השוכב בבית החולים על ערש דווי.

בשנת 2013 גילם בסדרת הטלוויזיה "אליפים" בעונה השלישית את מייק, עובד לא חוקי מגאנה, בן 17 ושיחק בסדרה "שחקן זר".

בשנת 2016 גילם במיני סדרת הטלוויזיה הגרמנית "שרה שטיין" את דהיר.

בשנת 2017 גילם בסדרת הטלוויזיה "כדברא" את גרי, סגנה של אריאנה.

בשנת 2018 גילם בסדרת הטלוויזיה "מלכות" את ג'אמיל, בסדרת הטלוויזיה "משיח" את מאלק טומבה, מסתנן מסודאן שעובד כרוחץ כלים באורחן של משיח ללא היתר עבודה ובסדרת הטלוויזיה "עיר מקלט" את גבריאל קידנה, מבקש מקלט אפריקאי.

בשנת 2020 גילם בסדרת הטלוויזיה "קיבוצניקים" את סיסאי זרמיצ'יל, גבר דו-מיני, פליט מדרפור בעל נימוסים שגאה במוצאו ובעקרונותיו.

בנובמבר 2020 שודר ב"כאן 11" סרט תעודה "שאנסלה - השחור החדש", על חייו של מונגוזה בבמויו של בועז רוזנברג.

בפברואר 2026 שיחק בסדרה כל האימהות משקרות בתפקיד מציל בבריכה של מלון.

### קולנוע
ב-2023 גילם את אומארי / ג'ימי מיקל, פליט אריתראי, בתפקיד הראשי בסרט "לרוץ על החול".

### מוזיקה
כתב את השיר "כמו חיה פצועה".

השתתף כשחקן ראשי בקליפ לשיר "פרפרים בבטן" של ליעד מאיר ומורן מזור.

## חיים אישיים
מונגוזה מתגורר בתל אביב.

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראלים שנולדו ב-1994
משלחת מס' 17 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל ביולי 2008
**משלחת מס' 17** (באנגלית: **Expedition 17**) הייתה משלחת לתחנת החלל הבין-לאומית שפעלה מ-10 באפריל 2008 ועד ל-24 באוקטובר 2008. מפקד המשלחת היה סרגיי וולקוב מרוסיה. פעילות המשלחת נמשכה 196 ימים.

## הרכב המשלחת

## פעילות המשלחת
ב-10 באפריל לתחנת החלל הגיע חללית סויוז TMA-12 בפיקוד סרגיי וולקוב. החללית התחברה למודול "פירס". עם החללית הגיעו חברי משלחת מס' 17 לתחנת החלל הבין-לאומית ואי סו-יון מקוריאה הדרומית לביקור קצר. החל תהליך העברת אחריות על תחנת החלל לצוות החדש. אי סו-יון החלה בביצוע תוכנית ניסויים שהוכנה עבורה בקוריאה הדרומית.

ב-19 באפריל חללית סויוז TMA-11 עם משלחת מס' 16 בהרכבה המקורית ואי סו-יון עזבו את תחנת החלל ונחתו הבצלחה בכדור הארץ.

אחריות על תחנת החלל הועברה למשלחת מס' 17 שכללה גם גארט רייזמן.

ב-25 באפריל בעזרת מדחפים של חללית מטען ATV בוצע שינוי גובה של מסלול תחנת החלל.

ב-14 במאי חללית מטען פרוגרס M-64 התחברה למודול "זאריה" של תחנת החלל. עם החללית הגיעו 2,361 ק"ג אספקה. החללית הייתה מחוברת עד ספטמבר 2008.

ב-31 במאי לתחנת החלל הגיע מעבורת החלל דיסקברי במשימה STS-124 בפיקוד מארק קלי. עם החללית הגיע גרג שמיטוף, חבר חדש במשלחת מס' 17. כמו כן הגיעו חלקים נוספים למודול קיבו. המעבורת התחברה למודול הרמוני. בעזרת זרוע רובוטי קנדארם2 מודול הועבר לתחנת החלל והחלה התקנתו. צוות המעבורת ביצע 3 פעמים פעילות חוץ רכבית באורך כולל של כ-20 שעות. במהלך פעילויות אלו בוצע התקנת מודול חדש ושילובו במערכות תחנת החלל, בוצעו תיקונים של ציודים שהותקנו על תחנת החלל.

ב-14 ביוני מעבורת עזבה את תחנת החלל וגארט רייזמן על סיפונה. גרג שמיטוף הצטרף למשלחת מס' 17.

ב-10 ביולי וולקוב וקונוננקו ביצעו פעילות חוץ רכבית שנמשכה כ-6 שעות. במהלך פעילות בוצעו בדיקות של מערכות חיצוניות של חללית "סויוז TM-12". זאת בעקבות תקלות שהיו בנחיתות של חלליות קודמות.

ב-15 ביולי וולקוב וקונוננקו ביצעו פעילות חוץ רכבית שנמשכה כ-6 שעות. במהלך פעילות בוצעו הכנות לקליטת מודול "פואיסק" שהיה מתוכנן להגיע לתחנת החלל בשנת 2009.

ב-1 בספטמבר חללית מטען פרוגרס M-64 התנתקה מתחנת החלל. היא פעלה באופן עצמאי כשבוע במהלכה בוצעו מספר ניסויים. בהמשך היא נשרפה בכניסה לאטמוספירה.

ב-5 בספטמבר חללית מטען ATV-1 התנתקה מתחנת החלל. היא נשרפה בכניסה לאטמוספירה.

ב-17 בספטמבר חללית מטען פרוגרס M-65 התחברה למודול "זבזדה" של תחנת החלל. עם החללית הגיעו 2,541 ק"ג אספקה. החללית הייתה מחוברת עד נובמבר 2008.

ב-14 באוקטובר לתחנת החלל הגיע חללית סויוז TMA-13 בפיקוד יורי לונצ'קוב. החללית התחברה למודול "זאריה". עם החללית הגיעו חברי משלחת מס' 18 לתחנת החלל הבין-לאומית ותייר חלל ריצ'רד גריוט מארצות הברית. החל תהליך העברת אחריות על תחנת החלל לצוות החדש. 

ב-24 באוקטובר חללית סויוז TMA-11 עם משלחת מס' 17 בהרכבה המקורי וריצ'רד גאריוט עזבו את תחנת החלל ונחתו בהצלחה בכדור הארץ.

במהלך פעילותה המשלחת ביצע מספר רב של ניסויים בתחומים שונים.

אחריות על תחנת החלל הועברה למשלחת מס' 18 שכללה גם גרג שאמיטוף.

## קישורים חיצוניים
* 

* תיאור פעילות באתר רוסקוסמוס
* דיווח של נאס"א
* פעילות משלחת מס' 17 בתחנת החלל הבין-לאומית
* תיאור פעילות של הצוות הרוסי בתחנת החלל
* תיאור פעילות חללית אספקה פרוגרס M-64
* תיאור פעילות חללית אספקה פרוגרס M-65
* תיאור פעילות חללית מטען ATV-1

קטגוריה:תחנת החלל הבין-לאומית
מאה מחברים נגד איינשטיין

**מאה מחברים נגד איינשטיין** (במקור: **Hundert Autoren gegen Einstein**) הוא ספר עיון שהתפרסם בשנת 1931 בניסיון להפריך את תורת היחסות של אלברט איינשטיין.
הספר מכיל טקסטים קצרים מאוד של 28 מחברים, וקטעים מפרסומים של עוד 19 מחברים. השאר מורכב מרשימה הכוללת גם אנשים שרק במשך זמן מה התנגדו לתורת היחסות.

מבין המושגים של איינשטיין, המושגים בהם הספר מתמקד הם מרחב-זמן ואחריו מהירות האור כקבוע ויחסיות הסימולטניות כנושאים עוקבים. הספר מכיל התנגדויות פילוסופיות (בעיקר מבוססות על קנטיאניזם), וכן כמה כשלים אלמנטריים לכאורה של התיאוריה; עם זאת, כפי שהעירו כמה מבקרים של הספר, כישלונות אלה נבעו מאי הבנתם של המחברים את תורת היחסות. לדוגמה, הנס רייכנבאך כתב דיווח במדור הבידור של עיתון, ותיאר את הספר כ"אוסף מרהיב של טעויות נאיביות" וכ"ספרות דבילית לא מכוונת". אלברט פון ברון פירש את הספר כעלון "בעל אימפוטנציה מצערת כמו שמתרחשת במקומות אחרים רק בפוליטיקה" ו"נסיגה למאות ה-16 וה-17" והסיק "אפשר רק לקוות שהמדע הגרמני לא יבייש שוב שרבוטים עצובים כאלה". איינשטיין עצמו אמר בתגובה לספר שאם הוא טועה, אז מחבר אחד היה מספיק.

לדברי פרופסור הרברט גונר (Hubert Goenner), התרומות לספר הן תערובת של חוסר יכולת מתמטית-פיזיקלית, היבריס ורגשות דיכוי מצד המבקרים כלפי פיזיקאים עכשוויים הדוגלים בתיאוריה החדשה. לפי גונר, אוסף המחברים מראה שזו לא הייתה תגובה בתוך קהילת הפיזיקה - רק פיזיקאי אחד (קארל סטרהל) ושלושה מתמטיקאים (ז'אן-מארי לה רו, עמנואל לסקר והג'למר מלין) השתתפו בספר, אלא תגובה של אזרחות אקדמית חסרת השכלה, שלא ידעה מה לעשות עם תורת היחסות. לגבי הגיל הממוצע של המחברים: 57% היו מבוגרים יותר מאיינשטיין, שליש היה בערך באותו גיל ורק שני אנשים צעירים יותר באופן משמעותי. שני מחברים (Reuterdahl, von Mitis) היו אנטישמים וארבעה אחרים היו קשורים אולי לתנועה הנאצית. מצד שני, לא ניתן למצוא בספר ביטוי אנטישמי, והוא כלל גם תרומות של כמה מחברים ממוצא יהודי (סלומו פרידלנדר, לודוויג גולדשמידט, הנס ישראל, עמנואל לסקר, אוסקר קראוס, מנייהרט פאלגי).

## קישורים חיצוניים
* HUNDRED AUTHORS AGAINST EINSTEIN -ROUGH TRANSLATION תרגום גס של הספר לאנגלית.
* 100 authors against Einstein: a hundred scientists vs. the Theory Of Relativity ? סרטון ביוטיוב
* Manfred Cuntz, 100 Authors against Einstein: A Look in the Rearview Mirror,

## הערות שוליים

קטגוריה:היסטוריה של המדע
קטגוריה:היסטוריה של הפיזיקה
קטגוריה:תורת היחסות
אמירטס (כדורגל)

**מועדון התרבות והספורט האמירויות** (בערבית: **نادي الإمارات الثقافي الرياضي**), הידוע גם כ**מועדון האמירויות** (באנגלית: **Emirates Club**) או רק כ**אמירטס**, הוא מועדון כדורגל מהעיר ראס אל-ח'ימה המשחק בליגת העל של איחוד האמירויות הערביות.

## היסטוריה
המועדון נוסד בשנת 1969 ממיזוג של שלוש קבוצות כדורגל מקומיות: אל-איתיחאד, אל-אהלי וא-שעב, תחת השם מועדון עומאן. בעונתה הראשונה של הליגה המקומית, 1973/74 , העפילה הקבוצה לבית הגמר יחד עם הם היו אחת משלוש הקבוצות הראשונות יחד עם אל-אהלי מדובאי ואל-ערובה משארג'ה, אך סיימה במקום האחרון עם נקודה אחת בלבד.

באוקטובר 1982 שונה שם המועדון לאל-קאדסיה, ושנתיים לאחר מכן הוא אוחד עם א-טליה וא-נסר וליצירת מועדון הספורט התרבותי אמירטס.

במהלך השנים התנדנדה הקבוצה בין הליגה הראשונה לשנייה, וזכתה באליפות ליגת המשנה  ב-1978, 1984, 1997 ו-2003.

ב-2010 זכתה אמירטס בגביע הנשיא לאחר ניצחון 3–1 על א-שבאב, והעפילה לליגת האלופות האסיאתית. בעונת 2011 ל התחרות היא הודחה בשלב הבתים לאחר שסיימה במקום השלישי אחרי זוב אהאן האיראנית וא-שבאב הסעודית ולפני א-ריאן הקטרית. וב-29 במאי 2011 התאחדו מועדוני אמירטס וראס אל-ח'ימה תחת השם מועדון האמירויות (אמירטס) על מנת לייצג את אמירות ראס אל-ח'ימה וזאת בהמלצת שליט האמירות שייח' סעוד בן סקר אל-קאסמי.

ב-9 באוגוסט 2023 חתם בקבוצה הקשר הספרדי אנדרס אינייסטה, וב-17 בספטמבר חתם בה בן ארצו החלוץ פאקו אלקאסר. ב-3 בפברואר 2024 הושאל לאמירטס הישראלי דיא סבע ממכבי חיפה.

## תארים
;ליגת המשנה של איחוד האמירויות (6)
*1977/78, 1983/84, 1996/97, 2002/03, 2012/13, 2019/20
;גביע הנשיא של איחוד האמירויות (1)
*2009/10
;הסופר קאפ של איחוד האמירויות (1)
*2010

## עונה אחרי עונה

## שחקנים מפורסמים בעבר
* מוסטפא חאג'י
* אנדרס אינייסטה
* פאקו אלקאסר
* דיא סבע

## קישורים חיצוניים

* 

## הערות שוליים

קטגוריה:קבוצות כדורגל שהוקמו ב-1969
קטגוריה:קבוצות כדורגל מאיחוד האמירויות הערביות
סקוט גאלוויי

**סקוט גאלוויי** (באנגלית: **Scott Galloway**; נולד ב-3 בנובמבר 1964) הוא פרופסור לשיווק בבית הספר למנהל עסקים באוניברסיטת ניו יורק, מרצה, סופר, מנחה פודקאסט ויזם יהודי אמריקאי.

## ראשית חייו
גאלוויי נולד וגדל בלוס אנג'לס שבמדינת קליפורניה. אביו היה מהגר סקוטי שעבד כמנהל מכירות. אמו, אשר הייתה מהגרת יהודייה מלונדון, עבדה כמזכירה.

גאלוויי למד כלכלה באוניברסיטת קליפורניה בלוס אנג'לס וסיים את לימודי התואר ראשון ב-1987. כמו כן גאלוויי למד בבית הספר למנהל עסקים באוניברסיטת קליפורניה בברקלי וסיים את לימודיו במוסד ב-1992.

## קריירה
לאחר שסיים את לימודיו באוניברסיטת קליפורניה בלוס אנג'לס ב-1987 החל גאלוויי לעבוד כאנליסט במורגן סטנלי.

בשנת 1992 הקים את חברת הייעוץ Prophet למותגים ושיווק. בשנת 1997 הקים את אתר המסחר האלקטרוני RedEnvelope המתמחה במתנות ייחודיות מותאמות אישית. בשנת 2005 ייסד את חברת המודיעין הדיגיטלי L2 Inc, אשר נרכשה על ידי חברת גרטנר וחברת פיירבראנד במרץ 2017 תמורת 155 מיליון דולרים. בשנת ייסד גם את קרן הגידור Firebrand Partners שהשקיעה מעל מיליארד דולרים בחברות צרכנים ומדיה שונות בארצות הברית. בשנת 2019, הקים גאלוויי את סטארט-אפ החינוך המקוון Section4.

בשנת 1999 נכלל גאלוויי ברשימת "המנהיגים העולמיים של המחר" של הפורום הכלכלי העולמי אשר כללה את 100 האנשים מתחת לגיל 40 אשר להישגיהם הייתה השפעה ברמה עולמית.

לאורך השנים כיהן גאלוויי במועצת המנהלים של אדי באואר, של הניו יורק טיימס, של Gateway Computer, של Urban Outfitters ושל בית הספר לעסקים של ברקלי האס. גאלוויי זכה לפרסום רב גם בזכות ההרצאות הפומביות שערך, בסגנון ההרצאות של ועידות TED, אשר נקראות "Winners & Losers" בהן הציג את תוצאות האינדקס הדיגיטלי של L2 המדרג מעל 2,500 מותגים גלובליים ברחבי העולם בתחומים שונים כולל מסחר אלקטרוני, מדיה חברתית ושיווק דיגיטלי.

גאלוויי מלמד בבית הספר למנהל עסקים באוניברסיטת ניו יורק ניהול מותגים ושיווק דיגיטלי. חלק גדול מהמחקר שלו מתמקד בארבע חברות הטכנולוגיה הגדולות (אלפאבית, אמזון, מטא וואפל), אשר אליהן הוא מתייחס כ"ארבעה" או "ארבעת הפרשים". ספרו הראשון "The Four: The Hidden DNA of Amazon, Apple, Facebook, and Google" יצא לראשונה לשווקים בשנת 2017. בספר גאלוויי מנתח את החוזקות והאסטרטגיות המיוחדות של ארבעת הגדולים, את המודלים הכלכליים החדשים שלהם, את הדורסנות הטבועה בהם, את השאיפות שלהם ואת ההשלכות הדרסטיות לעלייה שלהם איתם מתמודדים אנשים הן כחברה והן כאינדיבידואלים.

ב-28 בספטמבר 2018 Recode ו־Vox Media Podcast Network השיקו את הפודקאט השבועי "Pivot" בהנחיית גאלוויי וקארה סווישר. בפברואר 2020 השיק גאלוויי את הפודקאסט השבועי "The Prof G Show" בו הוא עונה על שאלות המאזינים בנושא עסקים, כסף וטכנולוגיה.

ב-28 בספטמבר 2021 הודיעה CNN שגאלוויי יהיה מנחה בפלטפורמת הסטרימינג שלה CNN+, אך הפלטפורמה נסגרה זמן קצר לאחר ההשקה.

בשנת 2022 זכה הניוזלטר השבועי של גאלוויי "No Mercy/No Malice" בפרס ובי.

## חיים אישיים
גאלוויי נשוי בשנית לביאטה גאלוויי, יזמית נדל"ן ילידת גרמניה. לבני הזוג שני בנים.

מאז 2022 גרים הוא ומשפחתו בלונדון.

## קישורים חיצוניים

* 

* 

## הערות שוליים

קטגוריה:אמריקאים ממוצא יהודי
קטגוריה:אמריקאים ממוצא סקוטי
קטגוריה:בוגרי אוניברסיטת קליפורניה בלוס אנג'לס
קטגוריה:סגל אוניברסיטת ניו יורק
קטגוריה:אנשי שיווק
קטגוריה:יזמים יהודים אמריקאים
קטגוריה:אתאיסטים יהודים אמריקאים
קטגוריה:אמריקאים שנולדו ב-1964
קאבל

**קָאבָּל** (באנגלית: **Cabal**) היא קבוצה של אנשים המאוחדים תחת מסגרת כלשהי, בדרך כלל כדי לקדם את השקפותיהם או האינטרסים הפרטיים שלהם ביחס לאידאולוגיה, מדינה או קהילה אחרת, לעיתים קרובות על ידי  ובדרך כלל ללא ידיעת גורם חיצוני לקבוצה. השימוש במונח זה נושא בדרך כלל קונוטציות שליליות של מטרה פוליטית, קונספירציה וחשאיות. לעיתים מתייחס המונח לעלילה סודית או קליקה.

## אטימולוגיה
המושג נגזר מקבלה, תורת הסוד היהודית. בתרבות האירופית (קבלה נוצרית, קבלה הרמטית) נקשר המונח לתורת הנסתר או לסוד.

המונח הגיע לאנגלית דרך *cabale* בצרפתית, מהלטינית של ימי הביניים (cabbala), והיה ידוע בתחילת המאה ה-17 בהקשר של צ'ארלס השני ואוליבר קרומוול. באמצע המאה ה-17, המשיך המונח להתפתח וקיבל משמעות של תככים שנרקמו בידי קבוצה קטנה וכן התייחס לקליקה פוליטית סודית למחצה. ישנה תאוריה בלתי מבוססת שהמושג קיבל את משמעותו הנוכחית מקבוצת שרים שהוקמה בשנת 1668 - "משרד הקאבל" של צ'ארלס השני. החברים כללו את סר תומאס **ק**ליפורד, לורד **א**רלינגטון, הדוכס מבקינגהם (ג'ורג ולירס), לורד '''א'''שלי ולורד **ל**ודרדייל, שהאותיות הראשונות שלהם יוצרות את ראשי התיבות CABAL, והיו החתומים על הסכם דובר שקשר את אנגליה לצרפת במלחמה עתידית נגד הולנד, ושימש כיסוי להסכם הסודי של דובר . מדובר באטימולוגיה עממית, אם כי צירוף המקרים צוין כבר ב-"זמן אמת".

## שימוש בהולנד
בהולנדית, נעשה שימוש במילה קאבל (*kabaal* וגם *kabale* או *cabale,* קָבּאלֶה*)* במהלך המאה ה-18 באותה משמעות. הקאבל הפְריזי ציין את האצולה הפרו-אוראנז'ית שתמכה במוסד הסטאדהאודר אך גם השפיעה רבות על הסטאדהאודרים וילם הרביעי ווילם החמישי ועל המושלים מטעמם, ועל ידי כך גם על ענייני המדינה ברפובליקה ההולנדית. השפעה זו הגיעה לסיומה כאשר סר חינם של האצילים הפריזים בחצר המלכות. כיום יש למונח משמעות של רעש, המולה.

## שיח קונספירטיבי
חסידי תאוריית הקונספירציה QAnon משתמשים ב"קאבל" כדי להתייחס למה שנתפס כארגון עילית סודי עולמי, אשר, על פי התומכים, רוצה לערער את הדמוקרטיה והחופש, וליישם את האג'נדות הגלובליסטיות שלהם.

כמה תנועות אנטי-ממשלתיות באוסטרליה, במיוחד אלו שהופיעו במהלך התגובה למגפת הקורונה, טוענות שהמינויים החשאיים של השרים של סקוט מוריסון היו עדות למה שהם כינו "קאבל סודי".

המונח משמש לעיתים קרובות כמשרוקית כלבים אנטישמית, דרך מקורו העברי והאסוציאציה למטאפורות אנטישמיות.

## הערות שוליים

קטגוריה:קבוצות חברתיות
קטגוריה:אגודות סתרים
לקסיקון מפה: הציפורים

**לקסיקון מפה: הציפורים** (שם מלא: **הציפורים: המדריך השלם לציפורי אירופה וישראל**) הוא מגדיר לציפורים של אירופה, צפון אפריקה, והמזרח התיכון.

## הוצאה
מחבריו הם לארס סוונסון, קיליאן מולארני, דן צטרסטרום ופיטר ג' גרנט, והוא מאויר על ידי קיליאן מולארני ודן צטרסטרום (מלבד לשני עמודים של ציפורי שיר מזדמנות מצפון אמריקה שתרם לארי מקווין במהדורה הראשונה). הוא תואר כ"ללא ספק מדריך השטח הטוב ביותר שהופק אי פעם", ו"ספר הציפורים הגדול האחרון של המאה ה-20".

הוא פורסם במקור בשוודית ובדנית ב-1999, ובגרסה המוכרת יותר שלו באנגלית () מאוחר יותר באותה שנה בכריכה קשה, ולאחר מכן גם בכריכה רכה. בנוסף יצאה מהדורה אנגלית בפורמט גדול, כמו גם מהדורה גרמנית והולנדית. המהדורה הראשונה תורגמה ל-14 שפות, כולל עברית, ספרדית, פורטוגזית, צרפתית, הולנדית וגרמנית. מהדורה שנייה, מתוקנת ומורחבת, יצאה לאור בינואר 2010. סדרת עדכונים ותיקונים בוצעו בשנת 2015, ללא שינוי במספר המהדורה. מהדורה שלישית יצאה לאור בשנת 2022.

הכריכה של המהדורה הראשונה באנגלית, בכל הפורמטים, מתארת תנשמת לבנה. במהדורה השנייה, היא הוחלפה על ידי שחפית הקוטב. הגרסה השוודית המקורית של המהדורה השלישית מציגה כחול-חזה, בעוד שהגרסה האנגלית מציגה סנונית רפתות. בכריכת הגרסה העברית מוצגת לילית מדבר.

### המהדורה העברית
המהדורה העברית של המגדיר יצאה לאור תחת הוצאת מפה ב-2003, בשיתוף פעולה של החברה להגנת הטבע, מרכז הצפרות הישראלי והמרכז הבינלאומי לחקר נדידת הציפורים בלטרון. העריכה המדעית נעשתה בידי דן אלון, אבי ארבל, ויוסי לשם; את מלאכת התרגום ביצעו עדי גנץ, ברק גרניט, ניר ספיר, גדעון פרלמן, ואחיו יואב פרלמן. בגרסה זו כל מין שנצפה בארץ סומן בכוכבית כחולה ונוסף לו תיאור סטטוס בישראל. לכל המינים המופיעים בספר הוענק שם עברי בהסתמך על מקורות קודמים, או בהיעדרם על ידי תרגום של השם המדעי או האנגלי. הספר הוקדש לזכרו של סרן , סגן מפקד סיירת צנחנים שנפל בלבנון במבצע מרכבות האלים בט' באייר תשנ"ז (15.05.1997) והיה חובב מושבע של ציפורים וטבע.

לא יצאו גרסאות עבריות מעודכנות בהתאם למהדורה השנייה או השלישית, ובשל כך המגדיר לא מעודכן בשינויים טקסונומיים או בשינויים בתפוצת המינים שהתרחשו מאז הוצאת המהדורה הראשונה. דוגמה לכך ניתן לראות במין דאה שחורת-כתף, שבעת הוצאת המגדיר בעברית הייתה מזדמנת נדירה ביותר בישראל, אך מאז התפשטה וכיום אף נחשבת לנפוצה מסדרת דורסי היום בארץ.

### אפליקציה
המגדיר במהדורתו באנגלית זמין גם כאפליקציה בתשלום, עבור מכשירי אייפון ואנדרואיד. האפליקציה כוללת את כל הטקסט והתמונות מהמהדורה המודפסת, ובנוסף גם הקלטות אודיו.

## תוכן הספר
המגדיר מתחיל בפרק מבוא, שלאחריו תוכן הספר העיקרי; המכיל טקסט לכל מין שמפרט את מגוון המופעים והניצויים השונים, את גודלה של הציפור, מקום החיות שלה, תפוצתה, מאפייני הזיהוי והקולות האופייניים לה. את רוב המינים מלווה מפת תפוצה צבעונית קטנה המציגה את אזורי הקינון, החריפה, והנדידה.

כל הגרסאות מכסות את אירופה, האיים של צפון האוקיינוס האטלנטי, חלק נרחב מצפון אפריקה ואת המזרח התיכון. רוב המינים המתוארים בחלקו העיקרי של המגדיר הם מינים יציבים, חורפים או נודדים בתחום התפוצה המתואר, אם כי מוצגים גם כמה מזדמנים. ישנם פרקים נוספים בסוף המגדיר המציגים תיאור קצר של מזדמנים נדירים ומינים שהופצו בידי אדם או פליטי שבי.

## קישורים חיצוניים
* אתר האפליקציה

## הערות שוליים

קטגוריה:ספרי זואולוגיה
קנלאזו

**קנלאזו** (בספרדית: **Canelazo**) הוא משקה אלכוהולי חם הנצרך בהרי האנדים של קולומביה, אקוודור, פרו וצפון ארגנטינה .

## בקולומביה ובאקוודור
המשקה מורכב בדרך כלל מאגוארדיינטה (אלכוהול מקנה סוכר), סוכר או פאנלה (סוכר מוקשה ללא זיקוק, מקנה סוכר), ואגווה דה קנלה (מים מבושלים עם קינמון). קנלאזו מיוצר באופן מסורתי עם אגוארדיינטה תוצרת בית, אבל נעשה שימוש גם באלכוהול בבקבוקים. יש הרבה וריאציות על המתכון. הוא עשוי לעיתים קרובות עם מיץ פירות (בדרך כלל מיץ נראנחילה (סוג פרי, מילולית "תפוז קטן"), אוסנה או מרקויה שהוא שעונית נאכלת בכינו העממי: פסיפלורה). לפעמים מוסיפים ציפורן, ולפעמים משמיטים אלכוהול.

מקורו של המשקה בקולומביה, אך המשקה נצרך זה מכבר בכל הרי האנדים. באקוודור, המשקה נמכר לרוב על ידי רוכלי רחוב במהלך החגים. הוא פופולרי במיוחד במהלך Fiestas de Quito או חג המולד. בשנת 2005, פירמה אחת החלה לבקבק קנלאזו ללא אלכוהול לייצוא.

## בפרו
קנלאזו נצרך באזורים הגבוהים הצפוניים של פרו, במיוחד סביב Ayabaca באזור Piura. הוא מורכב מאגוארדיינטה עם סוכר (או chancaca שהוא רוטב חם מתוק מקנה סוכר) וקינמון מבושל במים. ניתן להוסיף גם לימון וצ'יצ'ה דה ג'ורה  שהוא בירת תירס.

## לקריאה נוספת
* רשימת מנות ומאכלים אקוודוריים

## קישורים חיצוניים
* מתכון קנלאזו 
## הערות שוליים

קטגוריה:מאכלי חג המולד
קטגוריה:משקאות אלכוהוליים
קטגוריה:המטבח הצ'יליאני
טיטו ורוחו

**טיטו ורוחו** היא סדרת דרמה ישראלית שיצרו דינה סנדרסון ויובל שפרמן (שגם ביים את הסדרה), ובכיכובם של פבלו רוזנברג ומגי אזרזר. הסדרה היא סדרת המשך של הסדרה "אורי ואלה". הפקת העונה החלה בשנת 2022 והיא עלתה לשידור ב-8 בפברואר 2024 בערוץ HOT3.

## עלילה
צוקי, מסעדן ושף-סלב נהנתן (פבלו רוזנברג) ובת זוגו עדן (מגי אזרזר), דוגמנית, עומדים להביא לעולם את בתם המשותפת, בזמן שסמדר, אשתו לשעבר של צוקי (שרית וינו-אלעד) חווה משבר נפשי. לאחר ניסיון ההתאבדות של סמדר היא מתארחת בביתם של צוקי ועדן, אחרי שאף קרוב משפחה אחר לא התייצב לעזרתה. בקו מקביל לעלילה הסוקרת את החיים הזוגיים של צוקי הסדרה עוקבת גם אחרי החיים המקצועיים של צוקי כשף, עם קיצוצים ושינויים שונים במסעדה שבבעלותו ובבעלות המנהל האישי שלו, אחיו מישאל (גיז'רמו (שמוליק) רוזנברג, אחיו של פבלו רוזנברג) שבעצמו מתמודד עם אתגרים בחיים האישיים ומאבק גירושים.

## דמויות
### דמויות ראשיות
* **צוקי** "**טיטו**", שם לידה: **צורעד** (פבלו רוזנברג): שף כוכב והבעלים של המסעדה "פארולה".
* **מישאל** "**רוחו**" (גיז'רמו (שמוליק) רוזנברג): אחיו ומנהלו האישי של צוקי, פרוד מאשתו וחי עם הבת שלו אצל אימו. משלם סכומי עתק לפרודתו שמסרבת להרפות מיחסיהם ומנסה לדחות את הגירושים.
* **עדן ירדני** (מגי אזרזר): דוגמנית ובת זוגו של צוקי.
* **סמדר** (שרה וינו אלעד): גרושתו של צוקי, סובלת מדיכאון ומנסה להתאבד.

### דמויות משנה
* **אריק** (מארק רוזנבאום) בן זוגה לשעבר של סמדר
* **מוריס** (דובר קוסאשווילי) שף שמשתף פעולה עם צוקי בעבודה על מנות חדשות
* **ליטל** (מירי נבו) אשתו של מוריס
* **קורל** (ג'קי אזולאי) אחותה של עדן
* אמא של עדן (עינת שרוף)
* **אתי** (רינה מצליח) מתקשרת-מכשפה
* פרודתו של מישאל (סיגל שחמון)
* **שני הברמן** (רננה רז) פסיכולוגית קלינית
* אורי גבריאל
* טל גורדון
* יניב ביטון
* סטפן לגר
* ארנון צדוק
* טלי סיני ריקליס
* **נרקיס** (שון סופטי)

## פרסים ומועמדויות

## קישורים חיצוניים

* 
* 
* על הסדרה "טיטו ורוחו", בסקירת הסדרות החדשות של HOT
*
* 
* 
* 

## הערות שוליים

קטגוריה:HOT3: תוכניות וסדרות
קטגוריה:סדרות דרמה ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:סדרות ספין-אוף ישראליות
האספה המחוקקת של סיקים

**האספה המחוקקת של סיקים** או **סיקים וידאהן סבהה** (בהינדי ונפאלית: **सिक्किम विधान सभा**), היא הפרלמנט המדינתי של סיקים. באספה חברים 32 נציגים, הנבחרים ממחוזות בחירה. האספה המחוקקת הייתה אספה מחוקקת של המדינה עצמאית סיקים עד לאיחודה עם הודו ב־1975.

## היסטוריה
האספה החליפה את מועצת המדינה, שנהגה במדינה העצמאית. לפי חוקי הבחירות שנקבעו במרץ 1953, היו המועצה 6 חברים נפאלים, 6 בודהיסטים ולאפצ'ים ו־5 שמונו על ידי ה, השליט. הבחירות נערכו על בסיס מפלגתי, ועל מנת להיבחר היה צורך לקבל לפחות 15% מהקולות מהקהילה האחרת. הבחירות הראשונות למועצה התקיימו ב־23 במאי 1953.

ב־1974 שונו התנאים והבחירות הפכו לפתוחות יותר. המדינה אימצה את השיטה הנהוגה בהודו, כשלמושבים השמורים נדרש מהמועמדים להשתייך לקבוצה מוגדרת, אך המצביעים הצביעו באופן רגיל. האספה הוגדלה ל־32 חברים, שנשמרו לקבוצות שונות: 15 לנפאלים, 15 לבהוטיה לפאצ'ה, 1 לקאסטות נמוכות ו־1 שנבחר על ידי נזירים בודהיסטים. הבחירות שהתקיימו בשנה זו נוהלו על ידי ועדת הבחירות של הודו.

באפריל 1975 התאחדה סיקים עם הודו. חברי האספה המחוקקת שנבחרו ב־1974 נקבעו כחברי האספה שבהודו. חלוקת המושבים נותרה על מכונה. קביעת הייצוג לנאפלים ב־15 מושבים בוטלה ב־1979.

## הרכב נוכחי
ההרכב הנוכחי של האספה המחוקקת של סיקים היא האספה המחוקקת ה־11, שנבחרה בבחירות שהתרחשו במקביל לבחירות ללוק סבהה ב־2024. בהרכב שולטת מפלגת סיקים קרנטיקארי מורצ'ה, המחזיקה ב־31 מתוך 32 המושבים. המושב הנותר שייך ל שבאופוזיציה.

האספה בוחרת את נציגה היחיד של סיקים ברג'יה סבהה.

## קישורים חיצוניים
* 
* 

* 

## הערות שוליים

קטגוריה:סיקים
סיקים
עונת 2023/2024 בליגת העל האוקראינית

**עונת 2023/2024 ב[[ליגת העל האוקראינית בכדורגל]]** הייתה העונה ה־33 בליגה האוקראינית הבכירה מאז פירוק ברית המועצות וה-20 תחת השם הנוכחי של ליגת העל האוקראינית,. העונה החלה ב-29 ביולי 2023 והסתיימה ב-25 במאי 2024.

בסיום העונה, שחטאר דונצק זכתה באליפות ה-15 שלה.

## קבוצות ואצטדיונים
מתוך 16 הקבוצות שהשתתפו בעונה זו, 13 המשיכו מהעונה שעברה. אליהן התווספו שלוש הקבוצות שסיימו במקומות הראשונים בליגת המשנה האוקראינית פוליסיה ז'יטומיר, אובולון קייב ול.נ.ז. צ'רקאסי הן החליפו את אינהולץ פטרובה, מטאליסט חרקוב ולבוב שסיימו במקומות האחרונים בליגה בעונת 2022/2023.עקב הרס התשתיות בחלק מערי אוקראינה בעקבות הפלישה הרוסית ישנן שתי קבוצות שהפסיקו להתחרות בעונת 2021/2022 מריופול ודסנה צ'רניהיב בעקבות הרס התשתיות בעריהן. והוחלט לגביהן שאם הן יוכלו לחזור ולהתחרות הליגה תגדל ל-18 קבוצות. ב-9 ביוני 2023 הצהיר נשיא דסנה כי המועדון יחזור להתחרות בעונת הבאה 2024/2025, אך ככל הנראה יחל בליגה השנייה בעקבות קשיים בהעברת שחקנים.

### אצטדיונים
הסף המינימלי לקיבולת אצטדיון בליגת העל האוקראינית הוא 4,500 מקומות. בעקבות המלחמה עם רוסיה מועדונים נאלצו לעבור לחלקים המערביים של המדינה, כאשר הוחלט שהאזורים העיקריים שבהם מורשים לערוך משחקים הם העיר קייב, מחוז קייב, מחוז לבוב ומחוז זקרפטיה.

כמו כן משחק יכול להתקיים באזורים אחרים עם אישור של מינהל צבאי אזורי והסכמה מהמועדון היריב.

## טבלת הליגה

## סטטיסטיקות

## ראו גם
* ליגת העל האוקראינית בכדורגל

## קישורים חיצוניים

* 

## הערות שוליים

קטגוריה:עונות בליגת העל האוקראינית בכדורגל
קטגוריה:תחרויות כדורגל ב-2024
קטגוריה:תחרויות כדורגל ב-2023
קטגוריה:2024 באוקראינה
קטגוריה:2023 באוקראינה
אליפות ישראל בהיאבקות יוונית-רומית דצמבר-ינואר 2023-2024

אליפות ישראל בהיאבקות יוונית-רומית נערכה ברחובות ב-29 בדצמבר 2023 וב-5 בינואר 2024

## קישורים חיצוניים
* 
* 

קטגוריה:2023 בישראל: ספורט
קטגוריה:2024 בישראל: ספורט
קטגוריה:אליפויות ישראל בהיאבקות יוונית-רומית
קטגוריה:רחובות: אירועים
Eat This Much

**Eat This Much** הם אפליקציית מובייל ואתר אינטרנט אשר מסייעים למשתמש לייצר תפריטים יומיים או שבועיים מותאמים אישית אשר מבוססים על מטרות ספציפיות. האפליקציה זמינה למכשירי אנדרואיד ו-iOS.

## סקירה כללית
לאפליקציה ממשק ידידותי למשתמש המסייע למשתמשים ביצירת תפריטים אותם ניתן להתאים באופן אישי על מנת להשיג יעדים ספציפיים כגון ירידה במשקל, להעלות את מסת השרירים או על מנת לוודא שאוכלים לפי העדפות תזונתיות מסוימות. ניתן להשתמש באפליקציה גם על מנת לראות במדויק מה היא כמות הפחמימות, השומנים, החלבונים, הויטמינים והמינרלים שאוכלים מדי יום.

בהתבסס על ההעדפות שמוגדרים על ידי המשתמש כאשר יוצרים בתחילה פרופיל בתוכנית, ובפרט בהסתמך על היעד הקלורי היומי שהוגדר על ידי המשתמש, האפליקציה מסוגלת לספק באופן אוטומטי הצעות לתפריטים יומיים או שבועיים אשר מנסים להיות קרובים ככל הניתן לפרמטרים שצוינו.

האפליקציה מכילה גם מאגר גדול של מתכונים ופרטי מזון, אשר באמצעותה היא מייצרת את ההצעות לתפריטים השונים. ניתן גם להוסיף מתכונים חדשים ופרטי מזון שלא נמצאים במאגר. כל אחד מהמתכונים מכיל הוראות מפורטות ופשוטות.

האפליקציה מסוגלת גם לייצר רשימת מכולת על סמך התפריטים היומיים או השבועיים שנבחרו על ידי המשתמש.

## קישורים חיצוניים
* 

## הערות שוליים

קטגוריה:אתרי אינטרנט שהושקו ב-2012
קטגוריה:תוכנות בריאות
קטגוריה:יישומונים
קטגוריה:תוכנות שהושקו ב-2012
קטגוריה:יישומוני תכנון ארוחות
ולאדאס דרופאס

**ולאדאס דרופאס** (בליטאית: **Vladas Drupas;** 2 בספטמבר 1922- 25 באפריל 2019), מהנדס ליטאי, טייס שכיהן כיו"ר פדרציית הטיסה של רפובליקת ליטא. סייע ליהודים בליטא במהלך מלחמת העולם השנייה. בעקבות פעילות זו, זכה לאות חסיד אומות העולם.

## פעילות בתקופת השואה להצלת יהודים
ולאדאס דרופאס היה בן 19, כאשר נכבשה קובנה בידי הנאצים ב-24 ביוני 1941, ולאחר שב-15 באוגוסט נכלאו יהודי קובנה בגטו, החל ולאדאס יחד עם דודו יוזס דפקוס, להעביר יהודים לבתי מסתור של קרוביו וחבריו, לאחר שהסתירם בדירתו שהייתה קטנה מדי. ולאדאס עמד בקשר קבוע עם עו"ד דאנוטה ואנצלאוסקיאטה, אשר סיפקה ליהודים שהסתיר תעודות זהות מזויפות. במהלך 'אקציית הילדים' שהחלה ב-5 בנובמבר 1943, הוציא ולאדאס מן הגטו אם ובת, אותן העביר לידי האיכר אנטנאס מטוצבצ'יוס. בשנת 1945, התגייס בעל כורחו לצבא הרוסי, ממנו שוחרר בשנת 1946.

## לאחר המלחמה
לאחר המלחמה שב ולאדאס לליטא, שם החל ללמוד בניין במכללה הפוליטכנית של קובנה. את לימודיו סיים ב-1952 והחל בקריירה מצליחה של ניהול פרויקטים בתחום הבנייה. בנוסף לעבודתו בניהול פרויקטים, ולאדאס למד לטוס וכיהן כיושב ראש הפדרציה לטיסה ספורטיבית של רפובליקת ליטא. בשנות ה-80 עבר ולאדאס לגור בישראל. כך חילק את זמנו בין ישראל לליטא לסירוגין, עד שעקב מחלה ב-2018, שב והשתקע בליטא. דרופאס נפטר ב-25 באפריל 2019.

## הכרה והנצחה
בשנת 1981, הוכר ולאדאס דרופאס כחסיד אומות העולם, על ידי יד ושם וניטע עץ לזכרו בגן חסידי אומות העולם ביד ושם, ירושלים. בשנת 2022 הוקדש עבורו פרק בסדרה "Righteous Among the Nations", של תאגיד השידור הליטאי **RLT**, אשר הביאה את סיפורם של חסידי אומות העולם ליטאים. על מצבתו של דרופאס, נכתב אודות פועלו לאחר המלחמה- "ספורטאי תעופה, טייס חיל האוויר הליטאי, ולאדאס דרופאס".

קברו אותר בליטא במסגרת מיזם "חסד אחרון" (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב).

## לקריאה נוספת
גרשון פינצ'בסקי, חסד אחרון :סיפורם של חסידי אומות העולם בישראל, ירושלים, יד ושם, עמ' 89.

## הערות שוליים

קטגוריה:חסידי אומות העולם שהוכרו במבצע חסד אחרון
קטגוריה:חסידי אומות העולם
קטגוריה:ליטאים חסידי אומות העולם
קטגוריה:ילידי 1923
קטגוריה:נפטרים ב-2019